
הכנסת התשע-עשרה
נוסח לא מתוקן

מושב שני
<פרוטוקול מס' 327>
מישיבת ועדת הכספים
יום רביעי, כ"ג בניסן התשע"ד (23 באפריל 2014), שעה 12:30
<סדר היום:>
<שינויים בתקציב לשנת 2014>
נכחו:

<חברי הוועדה:> 
ניסן סלומינסקי – היו"ר
משה גפני

בועז טופורובסקי

יצחק כהן

יעקב ליצמן

זבולון קלפה

ראובן ריבלין

אלעזר שטרן

עפר שלח

סתיו שפיר

<מוזמנים:> 
	שלמה בן אליהו
	–
	מנכ"ל משרד השיכון

	נדב לחמן לזר
	–
	יועץ בכיר למנכ"ל, משרד הבינוי והשיכון

	חיזקיה ישראל
	–
	מנהל המחלקה לביטוח סוציאלי ולקשרי גומלין, התאחדות התעשיינים

	צבי קסלר
	–
	לוביסט, חב' "פוליסי" מייצג את לשכת התיאום של הארגונים הכלכליים

	חובב ינאי
	–
	פעיל, המשמר החברתי


<ייעוץ משפטי: >
שלומית ארליך
אייל לב ארי
<מנהל הוועדה:>
טמיר כהן
<רישום פרלמנטרי:>
אסתר מימון
<שינויים בתקציב לשנת 2014>
<היו"ר ניסן סלומינסקי:>
רבותי, עד שאנשי הדסה יתפסו את מקומם, יש לנו סעיף שקפצנו עליו. קפצנו על הסעיף הראשון. אני לא אעלה אותו עכשיו לדיון, אבל מאחר שמנכ"ל המשרד נמצא עמנו, אני רק אתן לו להגיד כמה מילים, והדיון - - -

<משה גפני:>
למה אתה לא מעלה אותו?

<היו"ר ניסן סלומינסקי:>
- - - הדיון יהיה בשבוע הבא.

<יצחק כהן:>
על מה?

<היו"ר ניסן סלומינסקי:>
הנושא הראשון.

<יצחק כהן:>
איזה נושא?
<היו"ר ניסן סלומינסקי:>
בבקשה, מנכ"ל משרד השיכון, בן אליהו.

<משה גפני:>
אני חושב שאם המנכ"ל כאן צריך להצביע...

<זבולון קלפה:>
צריך להצביע בעד הוא התכוון...

<היו"ר ניסן סלומינסקי:>
אחרי הדברים שלו. אם כן, נוכל לעשות הצבעה מהירה.

<יצחק כהן:>
הם בשבוע הבא השר יבוא?

<היו"ר ניסן סלומינסקי:>
רבותי, חבל על הזמן.

<שלמה בן אליהו:>
רבותי, אני רוצה להסביר מה המשמעות. מטרת דברי לגרום לכם שההצבעה בנושא תהיה בהקדם, לאחר שיושרו - - -

<אלעזר שטרן:>
חבל על הזמן של כולם - - -

<שלמה בן אליהו:>
שתי דקות. שתי דקות תנו לי.

מאחר שיושרו ההדורים בין הסיעות, משמעות העיכוב של ההצבעה על הרביזיה בנושא הפנייה לביצוע שינויים בתקציב בסעיף 70 בשיכון גורמת לנו לעיכוב בביצוע פעולות - - -

<יעקב ליצמן:>
כבר אושרו או יאושרו?

<שלמה בן אליהו:>
כשיאושרו.

<היו"ר ניסן סלומינסקי:>
הוא רוצה לזרז.

<שלמה בן אליהו:>
אני מבקש שזה יאושר בהקדם. אנחנו נמצאים כרגע בעיכוב של כארבעה חודשים בביצוע פעולות פיזיות במשרד השיכון. מדובר כאן על תקציב של כ-600 מיליון שקל שהיה אמור לעבור בתחילת ינואר, בהסכמה עם האוצר. הבקשות הוגשו לאוצר ב-5 בינואר, בהסכמה אתם - - -

<יעקב ליצמן:>
אולי זאת הבעיה.

<שלמה בן אליהו:>
כשלושה חודשים זה עוכב על-ידם. נמצא אצלכם כרגע רק - - -

<קריאות:>
- - -

<היו"ר ניסן סלומינסקי:>
חבר'ה.

<בועז טופורובסקי:>
אם היתה הסכמה, למה לא - - -

<סתיו שפיר:>
תוכל רק לפרט לאן בדיוק זה עובר?

<שלמה בן אליהו:>
היתה הסכמה.

<עפר שלח:>
לא על הכול היתה הסכמה.

<היו"ר ניסן סלומינסקי:>
אתה חתום על זה.

<עפר שלח:>
לא על הכול היתה הסכמה.

<היו"ר ניסן סלומינסקי:>
האוצר חתום על ההעברה. הלאה.

<שלמה בן אליהו:>
המשמעות היא שאנחנו מעכבים כרגע ביצוע של שיפוץ דירות בדיור ציבורי, כ-2,000 דירות. דובר כאן על תקציב בסך הכול של כ-86 מיליון שקל לדיור הציבורי, מתוך זה כ-60 מיליון שקל לשיפוצים. אנחנו מעכבים רכישת דירות נ"ר. אנחנו מעכבים פעולות פיתוח וביצוע עבודות תשתיות באזורים של כל היישובים של מפוני גוש קטיף.

<ראובן ריבלין:>
כמה דירות נ"ר?

<שלמה בן אליהו:>
על דירות נ"ר מדברים כרגע ב-18 מיליון שקל.

<יצחק כהן:>
18 דירות.

<שלמה בן אליהו:>
זה נועד לפינוי שכונת הארגזים. זה מיועד לאנשים שבשכונת הארגזים. אבל גם על שיפוצים ב- 2,000 דירות. זה דבר משמעותי? כן. 

<יצחק כהן:>
- - - חצי מיליארד. עד עכשיו הגעתי ל-90 מיליון.

<היו"ר ניסן סלומינסקי:>
יצחק. רב יצחק.

<שלמה בן אליהו:>
הגעתי ל-86 מיליון שקל. יש לנו עוד 298 מיליון שקל שמיועדים לעבור לחברות מנהלות. חברות מנהלות הן חברות שמחליפות את הביצוע של עובדי המשרד בכך שהן עושות את העבודה במקומם, עושות את הפיתוח ואת השיווק. מדובר בעיקר על הפיתוח והשיווק. מכרזים לא יוצאים. החברות זכו במכרזים, אנחנו לא יכולים לתת להן הרשאה תקציבית לביצוע הפעולות האלה, ולכן זה מעכב את השיווקים של המגרשים. יש לזה משמעות מבחינת מחירי הדיור.

<סתיו שפיר:>
איפה המכרזים?

<שלמה בן אליהו:>
יש לך רשימה בפירוט שנתן אמיר לוי. יש כאן רשימה: נצרת עילית, ביתר, מגדל העמק, יפיע, כרמיאל, אבו גוש, צפת, בועיינה נוג'ידאת, טבריה, ראש העין, רמת בית שמש.

יש לנו יישובים שבהם צריך לבצע את פעילות הפיתוח. יש חברות שזכו במכרזים האלה, והמכרזים האלה מתעכבים, אי-אפשר להוציא אותם.

<סתיו שפיר:>
ממתי זה מתעכב?

<שלמה בן אליהו:>
מה-5 בינואר.

<סתיו שפיר:>
מתי המכרזים?

<שלמה בן אליהו:>
החברות זכו כבר בשנה שעברה, והתהליך הושלם רק לאחרונה.

<יצחק כהן:>
למה מינואר זה הגיע עכשיו?

<ראובן ריבלין:>
כי היה ויכוח. 

<שלמה בן אליהו:>
לא היה ויכוח. לא היה ויכוח.

<אלעזר שטרן:>
לא האמינו. משרד האוצר לא האמין.

<סתיו שפיר:>
יש 300 מיליון לחברות מנהלות?

<היו"ר ניסן סלומינסקי:>
רבותי, אני מבקש. חבר'ה.

<קריאות:>
- - -

<ראובן ריבלין:>
למה מינואר לא לחצתם על אגף התקציבים?

<היו"ר ניסן סלומינסקי:>
הם לחצו.

<שלמה בן אליהו:>
לחצנו.

<היו"ר ניסן סלומינסקי:>
רבותי, שלושה חודשים לא היו העברות כספיות.

<שלמה בן אליהו:>
הטענה של אגף התקציבים היתה - - -

<יעקב ליצמן:>
איפה האוצר?

<שלמה בן אליהו:>
הטענה של אגף התקציבים היתה שהוועדה לא קבעה לוח-זמנים לישיבה בנושא הזה. כשפנינו לוועדת הכספים - - -

<ראובן ריבלין:>
מה היתה המחלוקת?

<שלמה בן אליהו:>
לא היתה מחלוקת.

<היו"ר ניסן סלומינסקי:>
רובי. רובי.

<יצחק כהן:>
אז למה זה התעכב חצי שנה?

<שלמה בן אליהו:>
היתה להם מדיניות לא לבצע העברות תקציביות בשלושה החודשים הראשונים.

<היו"ר ניסן סלומינסקי:>
בן, רק שנייה. רבותי, מה אנחנו שואלים? הרי ההעברות הראשונות שישנן זה עודפים מחויבים. עודפים מחויבים התחילו לעבור ולא היתה שום העברה כספית לשום משרד, רק אחרי שלושה חודשים וחצי, רק עכשיו מתחילים טפטופים ראשונים. לכן, מה השאלה איפה זה היה שלושה חודשים? לא היו העברות.

<סתיו שפיר:>
זה לא עודפים, זה העברה.

<היו"ר ניסן סלומינסקי:>
אז אמרתי שבהתחלה לא היו העברות. עודפים זה הדבר הראשון שעובר, וגם פה האוצר עיכב את זה שלושה חודשים וחצי.

<יצחק כהן:>
לעפר יש משהו להסביר לנו. תסביר לנו מה נכרך.

<היו"ר ניסן סלומינסקי:>
רב יצחק, בבקשה.

<יצחק כהן:>
אני רוצה לשמוע.

<ראובן ריבלין:>
פשוט שיסבירו לנו.

<שלמה בן אליהו:>
לא היה, ואני אסביר - - -

<יצחק כהן:>
עפר אומר שנכרכו פה עוד כמה דברים.

<שלמה בן אליהו:>
לא היום. בנושא הזה לא היו כריכות.

<יצחק כהן:>
בנושאים אחרים.

<אלעזר שטרן:>
נו, אי-אפשר להתעלם. הרי אנחנו הגשנו את הרביזיה. זה היה עובר בפעם הקודמת - - -

<יצחק כהן:>
מבית חולים הדסה יושבים פה - - -

<קריאות:>
- - -

<ראובן ריבלין:>
המנכ"ל, אנחנו שואלים בידידות - - -

<היו"ר ניסן סלומינסקי:>
לא. לא. אני מבקש. אל תיתן לזה ללכת בכיוון הזה.

<עפר שלח:>
אל תיתן לזה אתה. אתה פתחת את הדלת.

<היו"ר ניסן סלומינסקי:>
לא, ביקשנו ממנו רק להסביר. אלעזר חוזר ומצהיר את ההצהרות שלו.

<אלעזר שטרן:>
אתה פותח את זה עוד פעם, אתה מסביר דברים שהם לא מן העניין.

<היו"ר ניסן סלומינסקי:>
מה זה שייך? לך אין אמון בשר, אתה רוצה להגיד את זה 20 פעם - - -

<אלעזר שטרן:>
אתה מעלה את זה 20 פעם. למה אתה נותן להעלות את זה - - -

<היו"ר ניסן סלומינסקי:>
מה זה קשור אחד לשני?

<אלעזר שטרן:>
אני מעלה את זה, ואני אומר לך שאנחנו לא מאמינים למה שהשר אומר עם תעודות, שר שמתנגד לשקיפות. אתה רוצה שאני עוד פעם אגיד - - -

<היו"ר ניסן סלומינסקי:>
מה זה קשור? זו העברה כספית שהאוצר מעביר.
<אלעזר שטרן:>
גם באוצר - - -

<יצחק כהן:>
זה חצי מיליארד, זה היה פותר את הבעיות של הדסה, ניסן.

<משה גפני:>
הוא לא אומר את זה 20 פעם.

<עפר שלח:>
ניסן, אני מציע לך: תסגור את הדיון הזה עכשיו.

<משה גפני:>
לא, אין דיון.

<עפר שלח:>
איציק רוצה ליהנות, אבל - - -

<היו"ר ניסן סלומינסקי:>
זה לא דיון, רק מאחר וזה לא עולה לדיון - - -

<עפר שלח:>
כשיבואו הדברים - - -

<משה גפני:>
הוא לא אומר 20 פעם שהוא לא מאמין לשר, בגלל שעשר פעמים הוא אומר בשבילי.

<היו"ר ניסן סלומינסקי:>
בסדר גמור.

<משה גפני:>
אנחנו לא מאמינים לשר אפילו אם הוא אומר שעכשיו יום.

<אלעזר שטרן:>
נימקתי את הרביזיה. אתם יודעים למה.

<היו"ר ניסן סלומינסקי:>
זו דעתך האישית, בסדר.

<אלעזר שטרן:>
גם של ועדת האתיקה.

<יצחק כהן:>
לא, זו עמדת חברי הוועדה. עובדה שאין לך רוב.

<אלעזר שטרן:>
גם ועדת האתיקה.

<היו"ר ניסן סלומינסקי:>
תחזור על זה עוד פעם ותחזור על זה עוד פעם. נו, באמת. 

<אלעזר שטרן:>
באמת אני חושב - - -

<היו"ר ניסן סלומינסקי:>
רבותי, לא פתחתי לדיון, רק אמרתי שמאחר שהנושא הזה היה על סדר-היום והוא לא עולה להצבעה והמנכ"ל ישב אתנו, אני חושב שמן הכבוד היה שלפחות ננצל את ההזדמנות שהוא יסביר. נקודה, זה הכול.

<סתיו שפיר:>
ניסן, אולי נפצל והכסף שרוצים להעביר לדיור הציבורי, תעביר.

<יעקב ליצמן:>
אי-אפשר בחוק.

<יצחק כהן:>
אי-אפשר. אי-אפשר.

<היו"ר ניסן סלומינסקי:>
אי אפשר לפצל העברות. רבותי, שמענו את בן.

<משה גפני:>
קיבלתי מכתב מהחטיבה להתיישבות - - -

<היו"ר ניסן סלומינסקי:>
רק שנייה. עזוב.

<משה גפני:>
רגע, אני רוצה לשאול את המנכ"ל.

<יצחק כהן:>
מוישה, בית אל?

<היו"ר ניסן סלומינסקי:>
עזוב, זה לא שייך.

<משה גפני:>
החטיבה להתיישבות.

<זבולון קלפה:>
הוא לא בחטיבה.

<משה גפני:>
אבל מעבירים פה כסף - -

<היו"ר ניסן סלומינסקי:>
משה, אני מבקש.

<משה גפני:>
- - להקמת בית מדרש ואני תומך בזה. אני שואל אם גם בירוחם נותנים כסף להקמת בית מדרש.

<היו"ר ניסן סלומינסקי:>
אני מבקש. בן, תודה רבה.

<משה גפני:>
רק לדעת, זה הכול. יש מדרש בבית אל, החטיבה להתיישבות נותנת - -

<יצחק כהן:>
"עלה נעלה".

<משה גפני:>
- - אבל לירוחם לא נותנים.

<היו"ר ניסן סלומינסקי:>
ממש לא. 

<משה גפני:>
אני שואל מה זה. נותנים למגורי הסגל, נותנים 23.5 מיליון. האם גם נותנים למגורי הסגל באופקים?

<היו"ר ניסן סלומינסקי:>
כן. למה לא? 

<משה גפני:>
נותנים?

<היו"ר ניסן סלומינסקי:>
אני לא יודע על מה אתה מדבר בכלל. 

<משה גפני:>
אצלכם אולי נותנים, אצלנו לא.

<היו"ר ניסן סלומינסקי:>
אני לא יודע מה זה "אצלנו" ומה זה "אצלכם". אני רק יודע שנבחר רב לירוחם וברוך השם - - -

<משה גפני:>
ברוך השם, יופי.

<יעקב ליצמן:>
מי הרב?

<היו"ר ניסן סלומינסקי:>
הרב שלו. הוא היה רב שכונה ורב בישיבת ההסדר.

<יצחק כהן:>
הנה, אתם מסודרים.

<היו"ר ניסן סלומינסקי:>
הוא נבחר ברוב גדול וכו'.

<משה גפני:>
ניסן, ימי השלטון שלכם קצרים. ראיתי את עפר שלח, איך הוא מדבר אליך עכשיו, ואני חושב שהוא צודק. זה לא שידוך טוב.

<עפר שלח:>
עצור. עצור. יש לעצור את דיוני - - -

<משה גפני:>
אל תתערב.

<עפר שלח:>
ניסן, אני רוצה בהזדמנות זו לשבח את היושב-ראש הקודם של ועדת הכספים על פעולתו באופן כללי...

<יעקב ליצמן:>
ניסן, יש בג"ץ על הרב.

<היו"ר ניסן סלומינסקי:>
אני לא יודע אם יש בג"ץ או לא, אין לי מושג. יכול להיות. רבותי - - -

<משה גפני:>
אני גם רוצה לשבח אתכם על הניצחון בבית שמש, שהמועמד שלכם נבחר לראשות העיר ...

<אלעזר שטרן:>
תשבח אותם על הרב בירוחם.

<משה גפני:>
הוא שיבח, אז אני משבח את הנציג שלהם בבית שמש.

<יצחק כהן:>
באותה הזדמנות גם הרב הראשי לישראל... היו לכם כמה הצלחות.

<משה גפני:>
גם שני רבנים ראשיים לישראל, אני גם מברך אתכם על זה - - -

<היו"ר ניסן סלומינסקי:>
על מי דיברת? על הרב יונה מצגר שבחרתם? 

<משה גפני:>
הרב לאו. אני מברך אתכם על זה. הרב יצחק יוסף – אני מברך אתכם.

<היו"ר ניסן סלומינסקי:>
מאה אחוז, אנחנו שמחים מאוד, בהבדל אחד, כשנבחרים רבנים, אנחנו מקבלים אותם, אצלכם זה לא קרה אף פעם.

<משה גפני:>
לא קרה?

<היו"ר ניסן סלומינסקי:>
הרבנים שנבחרו שלא רציתם?

<משה גפני:>
באמת, הייתי בן בית אצל הרב מרדכי אליהו.

<זבולון קלפה:>
אפשר להחזיר את הדיון למסלול הענייני שלו? זה גן ילדים פה? איפה הגננת? נקרא לה.

<היו"ר ניסן סלומינסקי:>
הוא התחיל...

<סתיו שפיר:>
התכנסנו כדי לדבר על הדסה.

<יעקב ליצמן:>
אנחנו מדברים שטויות, בינתיים הדסה מדממת.

<היו"ר ניסן סלומינסקי:>
רצינו להראות כמה אנחנו זקוקים להדסה.

<יצחק כהן:>
חצי מיליארד - - -

<היו"ר ניסן סלומינסקי:>
צריך איזה טיפול.

<זבולון קלפה:>
את הגננת הדסה...

<היו"ר ניסן סלומינסקי:>
רבותי, אנחנו בפגרה. זה תוצאה מהפגרה כנראה. 

<הישיבה ננעלה בשעה 12:45.>
